Ainura Sofijeva

Ainura Sofijeva (; dzimusi  Gahā) ir Azerbaidžānas starptautiskā lielmeistare šahā (1991).

 Biogrāfija 
Šahu sākusi spēlēt pamatskolas otrajā klasē. 1984. gadā kļuvusi par Azerbaidžānas junioru šaha čempioni meitenēm. 1985. gadā uzvarējusi Azerbaidžānas sieviešu šaha čempionātā. 1986. gadā uzvarējusi PSRS junioru šaha čempionātā meitenēm, kā arī Azerbaidžānas komandas sastāvā uzvarējusi PSRS sieviešu komandu čempionātā šahā.OlimpBase :: 1st Soviet Women's Team Chess Championship, Minsk 1986,  Azerbaijan SSR 1989. gadā izcīnījusi sudraba medaļu PSRS sieviešu šaha čempionāta finālā. 1990. gadā Santjago kļuvusi par Pasaules junioru šaha čempionāta vicečempioni U20 meiteņu vecuma grupā, kā arī Odesā uzvarējusi Pasaules studenšu šaha čempionātā gan komandu, gan individuālajā vērtējumā.

Divas reizes piedalījusies Pasaules čempionāta šahā sievietēm starpzonu turnīros:
 1991. gadā Suboticā dalījusi 8.-12. vietu;1991 Subotica Interzonal Tournament
 1993. gadā Džakartā dalījusi 6.-8. vietu.1993 Jakarta Interzonal Tournament

Pārstāvējusi Azerbaidžānu Pasaules šaha olimpiādē:OlimpBase :: Women's Chess Olympiads :: Ainur Sofieva
 1992. gadā pie pirmā galdiņa 30. sieviešu šaha olimpiādē Manilā (+5, =4, -3),
 1994. gadā pie pirmā galdiņa 31. sieviešu šaha olimpiādē Maskavā (+5, =5, -4).

Par panākumiem turnīros FIDE 1988. gadā viņai piešķīrusi starptautiskās meistares (WIM), bet 1991. gadā - starptautiskās lielmeistares (WGM) nosaukumu.

Beigusi skolu ar zelta medaļu. Ar izcilību beigusi Baku Valsts Universitātes žurnalistikas (1991) un juridiskās (2001) fakultātes. 1995. gadā sākusi savu politiķes karjeru, iestājoties valdošajā Azerbaidžānas partijā "Jaunā Azerbaidžāna". 2000. gadā ievēlēta Azerbaidžānas parlamentā Milli Medžila. No 2002. līdz 2007. gadam bijusi Azerbaidžānas šaha federācijas prezidente. 2007. gadā kļuvusi par Azerbaidžānas Valsts komitejas par ģimenes, sieviešu un bērnu problēmām priekšsēdētāja vietnieci.

 Atsauces 

 Ārējās saites 

Kategorija:1970. gadā dzimušie
Kategorija:Azerbaidžānā dzimušie
Kategorija:Azerbaidžānas šahisti
Kategorija:PSRS šahisti
Kategorija:Azerbaidžānas PSR cilvēki
Kategorija:Azerbaidžānas politiķi